·проведени на 30 март 2022 г., 16 юни 2022 г. и 8 ноември 2022 г. срещи с експерти от държавите членки;

·проведени на 2 февруари и 16 март 2022 г. заседания на Комитета по финансови услуги;

·проведени на 18 февруари и 29 март 2022 г. заседания на Икономическия и финансов комитет;

·проведени двустранни срещи със заинтересовани страни, както и получена поверителна информация от широк кръг заинтересовани страни.

Тези консултации откроиха следната ситуация:

·Започналата през 2021 г. работа показа, че повишаването на привлекателността на клиринга, насърчаването на развитието на инфраструктури на ЕС и усъвършпенстването на надзорната уредба в ЕС ще отнемат време.

·Бяха установени различни мерки за повишаване привлекателността на ЦК и на клиринга в ЕС, както и за осигуряване на подходящо управляване и контролиране на съответните рискове.

·Тези мерки са не само от компетентността на Комисията и съзаконодателите, но биха могли да наложат действия и от страна на ЕЦБ, националните централни банки, ЕНО, националните надзорни органи, ЦК и банките.

·Консултацията показа, че като цяло пазарните участници предпочитат регулаторните мерки да изхождат от пазарните потребности, за да се сведат до минимум разходите и да се съхрани глобалната конкурентоспособност на пазарните участници от ЕС. Въпреки това регулаторните мерки получиха известна подкрепа, особено тези, с които се ускорява одобряването на новите продукти и услуги на ЦК.

·За полезни за повишаването на привлекателността на ЦК от ЕС бяха сметнати следните мерки: поддържане на активна сметка в ЦК от ЕС, мерки за улесняване разширяването на услугите на ЦК от ЕС, разширяване обхвата на участниците в клиринга, изменение на счетоводните правила за хеджиране и подобряване на условията за ЦК от ЕС за управление на финансирането и на ликвидността.

В предложението са взети предвид тези становища на заинтересованите страни, както и становищата, получени чрез срещи с широк кръг от заинтересовани страни и органи и институции на ЕС. С него се въвеждат изменения на Регламента за европейската пазарна инфраструктура, насочени към:

·повишаване на привлекателността на ЦК от ЕС чрез опростяване на процедурите за пускане на пазара на нови продукти и за промяна на моделите и параметрите, като за някои промени се въвежда процедура на отсъствие на възражения / последващо одобряване / преглед. С тези мерки ЦК от ЕС ще могат по-бързо да пускат на пазара нови продукти и да променят моделите си, с което ще се повиши конкурентоспособността им, без при това да се снижава адекватността на допусканията им за рисковете и да се застрашава финансовата стабилност;

·насърчаване, с оглед на финансовата стабилност, на централния клиринг в ЕС чрез изискването клиринговите членове и клиенти да държат пряко или непряко активна сметка в ЦК от ЕС и ограничаване на пораждащата риск за финансовата стабилност на ЕС прекомерна зависимост от ЦК от ниво 2 от трети държави чрез намаляване на експозициите към тях;

·подобряване на оценяването и управлението на трансграничните рискове чрез предоставянето на органите в ЕС на подходящи правомощия и информация за наблюдение на рисковете, свързани както с ЦК от ЕС, така и с ЦК от трети държави, в т.ч. чрез засилване на сътрудничеството им в областта на надзора.

•Събиране и използване на експертни становища

При изготвянето на настоящото предложение Комисията използва следните външни експертни оценки и данни:

·Доклад на ЕОЦКП по член 25, параграф 2в от Регламента за европейската пазарна инфраструктура, представен на Комисията през декември 2021 г.; в доклада бяха взети предвид и отговорите на проучванията на ЕОЦКП и събраните данни от ЦК и участниците в клиринга;

·Становище на ЕССР за консултацията на ЕОЦКП по член 25, параграф 2в от Регламента за европейската пазарна инфраструктура, публикувано през декември 2021 г.;

·Статистика на Банката за международни разплащания;

·CEPS, Setting EU CCP policy – much more than meets the eye, 2021 г.; както и